Toussaint François Jourjon

Toussaint François Jourjon (1809 e Roazhon, 1857 er memes kêr) a oa ul livour hag ur c'hizeller breizhat.

 Buhezskrid 
Ganet e voe Toussaint Jourjon d'ar 4 a viz Meurzh 1809 eus Joseph-Marie Jourjon, arkebuzenner ha kizeller, hag Anne Perrine Françoise Lesbaupin. Mont a reas e-barzh ar skol roazhonat d'an oad a 9 bloaz, betek 1830.

Pa varvas e gamalad al livour Frédéric Plessix e 1832 d'an oad a 24 bloaz e voe roet e yalc'h dezhañ gant kêr Roazhon. Mont a reas e-barzh Skol vroadel uhel an arzoù-kaer e Pariz, hag al livourien Michel Martin Drolling hag Antoine-Jean Gros a voe e gelennerien. Gounit a reas ur "mention" e 1835, hag e 1836 e voe roet dezhañ eil priz meur Roma e kizellerezhAsambles gant Jules Cavelier. war zoldenn Marv Sokrates. Chom a reas goude e Roma er villa Médicis.

Pa tistroas e Roazhon e voe anvet kelenner tresañ er skol-kêr. Mervel a reas d'an 28 a viz Genver 1857 e Roazhon goude ur c'hleñved hir ha poaniusgallica.bnf.fr..

Dimezhiñ a reas ouzh Françoise-Anne Éon du Val, merc'h da André Éon Duval, eil-maer Roazhon, ha da vMarie-Françoise Sarzeau. O mab, Charles-Toussaint-Henry Jourjon (1843-1888), studier er Skol politeknik, a voe ijinour an Hentoù ha Pontoù el labourioù hidrolek e Cherbourg, ha marc'heg lejion a enor Bro-C'hall. Toussaint Jourjon a voe eontr ar gizellerez Marie Bourgault-Ducoudray (1847-1885).

 Oberennoù en dastumadoù publik 

 Domloup, iliz Sant-Loup, chapel su : La Fuite en Égypte, diwar Carle Van Loo, tro 1850, eoullivadur war lien ucqpab.com.latribunedelart.com..
 Gwezin, iliz Sant-Pêr : Crucifixion.
 Roazhon :
 penniliz Sant-Salver : Sainte-Anne, 1843, eoullivadur war lien.
 iliz-veur Sant-Pêr :
 La Multiplication des Pains, 1842, eoullivadur war lien ;
 Piéta, eoulivadur war liencathedralerennes.catholique.fr..
 mirdi an arzoù-kaer :
 Portrait de Charles-Louis Jourjon, eoullivadur war lien, 75 x 59,5 sm. Poltred breur an arzour gwisket e kabiten an ijinerezh. Donezon gant mab-bihan da Charles-Louis JourjonEchuiñ a reas Charles-Louis Jourjon (1807-1859) e resped evel kolonal an ijinerezh, penn an ofiserien kentañ korf arme ar Sav-heol, roet e voe dezhañ ar renk a ofisour Lejion a enor Bro-C'hall. Mervel a reas d'ar 24 a viz Even 1859 en emgann Solferino.Base Joconde. ;
 Bélisaire demandant l’aumône, tro 1834, diwar Jacques-Louis DavidJacques-Louis David, Bélisaire demandant l'aumône, Palez an arzoù-kaer Lille., eoullivadur war lien, 97.5 x 114 smBase Joconde. ;
 Le Repas des dieux, diwar Raffaello, eoullivadur war lien, kopienn eus freskenn sel ar villa Farnesina e RomaBase Arcade..

 Chambéry, Mirdi an arzoù-kaer : Le Général Dessaix, 1836, hanterskeudenn en arem.
 Grenoble, mirdi Grenoble : Le Général Dessaix, 1836, hanterskeudenn en arem, 75 sm. Poltred ar jeneral Impalaeriezh Joseph Marie Dessaix, teuzet gant Édouard QuesnelBase Joconde..  
 Versailhez, Mirdi Istor Bro-C'hall : Portrait de Louis-Philippe, diwar François Gérard, eoullivadur war lienPoltred ar roue Louis-Philippe en unwisk koronal jeneral an Hussarded a zo un oberenn urzhiet da François Gérard gant Thomas Jollivet, kannad Il-ha-Gwilen, evit kêr Roazhon e 1836, ha miret eo e mirdi an arzoù-kaer Roazhon.Base Joconde..

 Notennoù ha daveoù 

 Mammennoù 
 Dielloù kêr Roazhon, marilhoù ar boblañs niverelet.

Rummad:Kizellerien Breizh
Rummad:Livourien Breizh
Rummad:Livourien an XIXvet kantved
Rummad:Ganedigezhioù 1809
Rummad:Marvioù 1857
Rummad:Priz Roma e kizellerezh